વૉટ્સએપે લોકોને ફેક ન્યૂઝ વિશે જાગૃત કરવા માટે ભારતીય વર્તમાનપત્રોમાં જાહેરખબર આપી છે. આ એડમાં કંપનીએ યુઝર્સને અપીલ કરી છે કે તે કોઈ પણ મેસેજને ફોરવર્ડ કરતા પહેલા એક વાર ચેક કરી લે. આના માટે કંપનીએ 8 ટિપ્સ પણ આપી છે જેનાથી યુઝર્સ ચેક કરી શકે છે. વૉટ્સએપે પોતાના યુઝર્સને કહ્યુ છે કે તે મેસેજ ફોરવર્ડ કરતા પહેલા ચેક કરી લે. વળી, મળેલી પોસ્ટ પણ વ્યવસ્થિત રીતે વાંચી લે અને જો કોઈ મેસેજમાં કોઈ લિંક છે તો એ જોઈ લે કે તે વિશ્વસનીય છે કે નહિ. વૉટ્સએપે યુઝર્સને વિનંતી કરતા કહ્યુ કે ફેક ન્યૂઝ હંમેશા વાયરલ થઈ જાય છે એટલે પહેલા મેસેજની સત્યતા ચકાશો.